CELEX: C2007/042/19
Language: da
Date: 2007-02-24 00:00:00
Title: Sag C-504/06: Sag anlagt den 13. december 2006 — Kommissionen for De Europæiske Fællesskaber mod Den Italienske Republik

24.2.2007   
            
            
               DA
            
            
               Den Europæiske Unions Tidende
            
            
               C 42/11
            
         Sag anlagt den 13. december 2006 — Kommissionen for De Europæiske Fællesskaber mod Den Italienske Republik
   (Sag C-504/06)
   (2007/C 42/19)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved L. Pignataro-Nolin og I. Kaufmann-Bühler, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til Rådets direktiv 92/57/EØF (1) af 24. juni 1992 om minimumsforskrifter for sikkerhed og sundhed på midlertidige eller mobile byggepladser (ottende særdirektiv i henhold til artikel 16, stk. 1, i direktiv 89/391/EØF (2)), idet den ikke har gennemført direktivets artikel 3, stk. 1, korrekt i italiensk ret.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Byggepladser, hvor på der ikke er beskæftiget mere end 200 mand dagligt, og hvorpå der ikke udføres arbejde, der er nævnt i bilag II til direktivet, er udelukkende omfattet af koordinationsbestemmelserne i artikel 7 i dekret nr. 626/1994. Ved denne bestemmelse pålægges arbejdsgivere, der inden for virksomheden eller inden for den enkelte produktionsenhed tildeler arbejdskontrakter til budgivende virksomheder eller selvstændige erhvervsdrivende, imidlertid blot en generel samarbejds- og koordinationsforpligtelse. De præcise og detaljerede bestemmelser i direktiv 92/57/EØF vedrørende kravet om koordination mellem arbejdets planlægning og udførelse kan således ikke anses for at være gennemført ved den omhandlede bestemmelse i dekretet.
   
      (1)  EFT L 245, s. 6.
   
      (2)  EFT L 183, s. 1.